|  |  |
| --- | --- |
|  |  |
|  |  |
| Sektor koporativnih komunikacija |  |

Avenija Većeslava Holjevca 10

 10 000 Zagreb

Tel: 01 6450 406

Fax: 01 6452 406

Datum: 24.04. 2015.

|  |
| --- |
|   |

**INA– Industrija nafte, d.d**. raspisuje:

**NATJEČAJ**

**ZA SUFINANCIRANJE PROJEKATA U PODRUČJU ZAŠTITE OKOLIŠA I PRIRODE 2015.**

1. **PREDMET NATJEČAJA**

INA– Industrija nafte, d.d. pokreće „Zeleni pojas“ – program koji se bavi pitanjima zašite okoliša i prirode, a u čijem je fokusu sufinanciranje projekata i uključivanje lokalne zajednice u aktivnosti poput pošumljavanja, edukacije o ekologiji, uređenja zelenih površina, čišćenja podmorja, priobalja, jezera i rijeka, pošumljavanja opožarenih područja te drugih aktivnosti u području održivog razvoja

Program je namijenjen organizacijama civilnog društva, javnim obrazovnim ustanovama (škole, vrtići, fakulteti), parkovima prirode i dobrovoljnim vatrogasnim društvima u Hrvatskoj.

1. **POTREBNA DOKUMENTACIJA**

Projekti za dodjeljivanje sredstava po ovom Natječaju prijavljuju se ispunjavanjem obrasca koji podnositelji zahtjeva mogu preuzeti na korporativnoj web stranici tvrtke INA– Industrija nafte, d.d [www.ina.hr/zelenipojas](http://www.ina.hr/zelenipojas).

Obavezne obrasce i propisanu dokumentaciju vlastoručno potpisanu od strane osobe ovlaštene za zastupanje i ovjerene službenim pečatom organizacije potrebno je poslati u elektroničkom obliku (na CD-u).

**Obvezni prilozi**

* Objedinjeni, popunjeni, ovjereni i potpisani OBRAZAC PRIJAVE **(na propisanom obrascu koji se nalazi na Ininoj web stranici)**
* Prijedlog projekta (narativni, maksimalno jedna stranica)
* Popunjeni, ovjereni i potpisani obrazac proračuna projekta za organizaciju i svaku od organizacija partnera u projektu (excel ili word dokument)
* Preslika izvatka iz Registra organizacije ne starija od 3 mjeseca od datuma prijave na natječaj iz kojeg je vidljivo razdoblje djelovanja organizacije u području relevantnom za natječaj
* Potvrda porezne uprave o stanju duga po osnovi javnih davanja o kojima službenu evidenciju vodi Porezna uprava (ne stariju od 60 dana od dana raspisivanja natječaja)
* Uvjerenje o nekažnjavanju (ne starije od 30 dana) odgovorne osobe udruge koja ima ovlast potpisati ugovor o dodjeli financijskih sredstava
* Presliku financijskog izvješća o poslovanju organizacije u 2014. godini
* Popunjeni i potpisani životopis voditelja/voditeljice projekta za organizaciju prijavitelja
* Potpisana i ovjerena Izjava o partnerstvu ako organizacija prijavljuje projekt u partnerstvu s drugim organizacijama
* Za EU sufinancirani projekt –preslika ugovora potpisanog s Europskom komisijom odnosno nadležnom provedbenom agencijom ovjerena pečatom i potpisom odgovorne osobe udruge
* Popis materijala korištenih tijekom projektnih aktivnosti, zajedno sa cijenama ponude (uzimajući u obzir korištenje prirodnih materijala koji ne štete okolišu)

**Neobvezni prilozi**

* Pisma namjere koja potvrđuju i objašnjavaju suradnju organizacije s lokalnim ustanovama, organizacijama, udrugama i jedinicama lokalne samouprave i/ili područne samouprave u provedbi prijavljenog projekta
* Pisma preporuke (npr. jedinica lokalne samouprave i/ili područne samouprave, ministarstava, institucija u zemlji i inozemstvu, drugih donatora)
* Zapisi, publikacije, novinski članci te ostali materijal koji prikazuje rad udruge i u izravnoj je vezi s prijavom projekta

Projekte zajedno s odgovarajućim prilozima potrebno je dostaviti preporučenom poštom ili predati na adresu: **Avenija Većeslava Holjevca 10, 10 020 Zagreb, Sektor korporativnih komunikacija,** s naznakom: Natječaj za sufinanciranje projekata u sklopu programa „Zeleni pojas“

Finalni rok za podnošenje prijava za financiranje je **31. svibnja 2015.**

Sve prijave poslane izvan roka neće biti uzete u razmatranje. Zaprimljeni dokumenti se ne vraćaju.

1. **KORISNICI SREDSTAVA**

Pravo na prijavu imaju organizacije civilnog društva, javne obrazovne ustanove, parkovi prirode i dobrovoljna vatrogasna društva sa sjedištem u RH.

Jedna organizacija može prijaviti najviše tri (3) projekta.

Pravo na razmatranje **ne ostvaruju** organizacije/projekti:

* Ogranci, podružnice i slični ustrojbeni oblici udruga koji nisu registrirani kao zasebne pravne osobe prema Zakonu o udrugama i upisani u registar udruga Republike Hrvatske
* Organizacija čiji je jedan od osnivača politička stranka
* Projekti čije je financiranje predviđeno državnim proračunom za tekuću godinu i po posebnim propisima izuzev parkova prirode
* Projekti usmjereni isključivo na zadovoljavanje temeljnih potreba poslovanja organizacije/ (npr. kupnja opreme, pokrivanje troškova redovnog poslovanja);
* Projekti čija je jedina svrha korist članicama/članovima organizacije, odnosno ustanove
1. **CILJEVI PROGRAMA**
* Širenje svijesti o važnosti zaštite okoliša i prirode u suradnji s organizacijama civilnog društva i lokalnim zajednicama
* Potaknuti angažman građana u aktivnostima zaštite okoliša i prirode
* Ojačati svijest javnosti o važnosti zaštite okoliša i prirode
* Stvoriti blisku dugoročnu suradnju s lokalnim zajednicama i organizacijama
* Vidljivija i efikasnija dugoročna podrška projektima zaštite okoliša i prirode
1. **PODRUČJA AKTIVNOSTI PROJEKATA**
* Stvaranje ili sanacija zelenih površina sadnjom nove vegetacije i obnova postojeće
* Čišćenje javnih površina, jezera, rijeka, mora uključujući i revitalizaciju morske obale
* Briga o školskim vrtovima, voćnjacima i eko područjima i uređenje navedenih (stalci za bicikle, klupe, stolovi, skloništa, mostovi, info ploče, spremnici za odvojeni otpad)
* Neformalne obrazovne aktivnosti o zaštiti okoliša i prirode namijenjene lokalnim zajednicama
* Izložbe o zaštiti okoliša
* Druge aktivnosti iz područja zaštite okoliša i prirode

Materijali za koje se mogu tražiti sredstva:

* Izvorna stabla i druge biljke
* Materijali potrebni za obrazovne aktivnosti o zaštiti okoliša i prirode
* Boje (na elementima u javnim parkovima)
* Pribor za čišćenje (grablje, motike, vreće za prikupljanje otpada)
* Spremnici za prikupljanje otpada (kante za otpad / kontejneri za selektivno prikupljanje)
* Namještaj za javne parkove (klupe, stolovi..)
1. **UVJETI ZA PRUŽANJE PODRŠKE**
* Kandidati koji se prijavljuju za program moraju, financijski ili materijalno, pridonijeti 20% od ukupnog proračuna namijenjenog za projekt
* Ukoliko za prijavljeni projekt udruga dobiva sredstva iz drugih izvora, obvezno mora navesti izvore i primljene iznose.
* Projekti koje organizacija prijavljuje sukladni su ciljevima i zadaćama iz područja zaštite okoliša i prirode, a koji su utvrđeni statutom organizacije
* Projekt mora biti završen u roku od 6 mjeseci od odobrenja sredstava
* Područje projekta mora biti otvoreno za javnost
* Javnost, odnosno članovi lokalne zajednice moraju biti uključeni u projekt
* **INA– Industrija nafte, d.d. nije odgovorna za moguće štete uzrokovane trećim osobama ili organizacijama tijekom provedbe projekata financiranih od strane njih. Svaka promjena u ugovoru koja nastaje tijekom izvršenja projekta mora biti unaprijed odobrena u pisanom obliku od strane davatelja sredstava**

Maksimalni mogući iznos po projektu iznosi 40.000 kuna.

1. **OSNOVNI KRITERIJI ZA ODABIR PROJEKATA**
* Pripremljenost i kvaliteta projekta
* Stupanj povoljnog utjecaja na okoliš
* Jasno definirana područja kojima bi se dala podrška poput parkova, igrališta, škola, vrtova, močvarnih područja, turističkih staza, vidikovaca, „zelenih odmorišta“ sa jasno određenim potrebnim aktivnostima kao što su izrada i obnova elemenata na odabranim područjima.
* Financijska sposobnost korisnika sredstava
* Mogućnost realizacije projekta putem zajedničkih akcija u suradnji s Ininim klubom volontera
1. **SELEKCIJA PROJEKATA**

Za procjenu zahtjeva formirati će se stručno Povjerenstvo za provođenje Natječaja u koje će biti imenovane stručne osobe iz područja zaštite okoliša i prirode i održivog razvoja, predstavnika akademske zajednice te predstavnika Ininog Sektora održivog razvoja i zaštite zdravlja, sigurnosti i okoliša

Odluku o dodjeli sredstava donijet će Povjerenstvo za provođenje Natječaja u roku od 30 do 45 dana od dana isteka roka za podnošenje ponuda o čemu će podnositelji ponuda biti obaviješteni u roku od 30 dana od dana donošenja odluke. Organizacije čiji projekti nisu izabrani biti će obaviješteni pisanim putem.

1. **REALIZACIJA PRIHVAĆENIH PONUDA**

INA– Industrija nafte, d.d. će temeljem odluke Povjerenstva za provođenje Natječaja s korisnicima sredstava, koji dostave svu potrebnu dokumentaciju i zadovolje tražene uvjete sklopiti ugovor o korištenju sredstava radi financiranja projekata udruga u području zaštite okoliša i prirode u roku od 60 do 90 dana od dana donošenja odluke Povjerenstva te će se utvrditi:

* Iznos odobrenih sredstava
* Uvjeti i način korištenja dodijeljenih sredstava
* Vremenski rok za realizaciju projekta
* Način praćenja i kontrole namjenskog trošenja dodijeljenih sredstava
* Ostala međusobna prava i obveze.

Korisnici sredstava dužni su u roku od 30 dana od dana zaprimanja obavijesti o odluci o odabiru korisnika sredstava dostaviti svu potrebnu dokumentaciju sukladno Uputama ponuditeljima za izradu ponuda.

U svakom ugovoru koji se zaključuje s korisnicima financijskih sredstava po ovom natječaju bit će ugovoreno da korisnik neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za vrijeme trajanja ugovora.

1. **OSTALE INFORMACIJE**

Dostavljanjem dokumentacije na ovaj Natječaj, podnositelj ponude daje odobrenje tvrtki INA – Industrija nafte, d.d da osnovne podatke o korisniku i o ponuđenom projektu objavi na web stranici Ine i drugim izvještajima.

Sve dodatne informacije mogu se dobiti na telefon (01) 64-51571 ili e-poštom na zeleni.pojas@ina.hr

Zagreb, 24. travnja 2015.

INA – Industrija nafte d.d.

Avenija Većeslava Holjevca 10

10 020 Zagreb

Direktor Sektora korporativnih komunikacija

Marina Burazer